Ο **Γιοχάνες Βόιτμαν** (Άιζεναχ, 30 Σεπτεμβρίου 1992) είναι Γερμανός επαγγελματίας διεθνής καλαθοσφαιριστής. Έχει ύψος 2,14 μέτρων  και αγωνίζεται ως σέντερ και πάουερ φόργουορντ για λογαριασμό της Αρμάνι Μιλάνο και της Εθνικής Γερμανίας.

Επαγγελματική σταδιοδρομία
--------------------------

 Ο Βόιτμαν, παίζοντας για τους Φράνκφουρτ Σκαϊλάινερς το 2015.
### Γερμανία

Ο Βόιτμαν έπαιζε χάντμπολ στη γενέτειρά του, το Άιζεναχ, πριν στραφεί στο μπάσκετ. Αφού έκανε θόρυβο στις τάξεις των νέων της Ιένα, έκανε την πρώτη εμφάνισή του στη δεύτερη κατηγορία ProA της Γερμανίας με την Σάιενς Σίτι Ιένα κατά τη διάρκεια της περιόδου 2010-11. Το 2012, υπέγραψε συμβόλαιο 2 ετών με την ομάδα του Γερμανικού Πρωταθλήματος Φραπόρτ Σκαϊλάινερς.  Επέκτεινε το συμβόλαιό του με τους Σκαϊλάινερς για άλλα 2 χρόνια το 2014.  Το 2015 έκανε την πρώτη συμμετοχή του σε All Star Game. Τη χρονιά 2015–16, ο Βόιτμαν κέρδισε το FIBA Europe Cup με τους Σκαϊλάινερς, αφού κέρδισε την Οπεντζοβμέτις Βαρέζε στον τελικό της διοργάνωσης.

### Μπασκόνια

Τον Ιούνιο του 2016, ο Βόιτμαν υπέγραψε με την Μπασκόνια του Ισπανικού Πρωταθλήματος (Liga ACB). Στην παρθενική συμμετοχή του στην Ευρωλίγκα με την Μπασκόνια, ο Βόιτμαν σημείωσε 12 πόντους σε μια νίκη με 85–84 επί της Εφές Αναντολού. Στην πρώτη του χρονιά στην Ευρωλίγκα, είχε κατά μέσο όρο 10,1 πόντους, 7 ριμπάουντ και 1,7 ασίστ σε 33 αγώνες. Τον πρώτο του χρόνο με την Μπασκόνια στην ACB, είχε κατά μέσο όρο 7,8 πόντους, 1,8 ασίστ και 6 ριμπάουντ σε 32 αγώνες. Την περίοδο 2017–18 στην ACB έπαιξε 33 παιχνίδια και είχε μέσο όρο 7,8 πόντους, 1,7 ασίστ και 5,2 ριμπάουντ. Την σεζόν 2018-19, που ήταν και η τελευταία του πριν πάει στην ΤΣΣΚΑ, έπαιξε σε 33 αγώνες στην ACB, έχοντας κατά μέσο όρο 9,3 πόντους (ατομική καλύτερη του επίδοση στην Ισπανία), 2,5 ασίστ και 5,6 ριμπάουντ.

### ΤΣΣΚΑ Μόσχας

Στις 2 Ιουλίου 2019, η ΤΣΣΚΑ Μόσχας ανακοίνωσε ότι ο Βόιτμαν υπέγραψε συμβόλαιο 2 ετών με την ομάδα με οψιόν για τρίτο χρόνο. Στις 11 Ιουνίου 2021, η εν λόγω επιλογή ασκήθηκε από τον ρωσικό σύλλογο, κρατώντας τον Βόιτμαν στη Μόσχα για άλλη μία χρονιά.

Ο Βόιτμαν έπαιξε 28 παιχνίδια με την ΤΣΣΚΑ στην Ευρωλίγκα της περιόδου 2019–20, έχοντας κατά μέσο όρο 7,7 πόντους, 1,5 ασίστ και 5,2 ριμπάουντ. Στη δεύτερη χρονιά του στην ΤΣΣΚΑ έπαιξε 37 αγώνες στην Ευρωλίγκα της περιόδου 2020–21 και είχε μέσο όρο 8,5 πόντους, 1,3 ασίστ και 5 ριμπάουντ. Έπαιξε 16 παιχνίδια στη VTB Λίγκα της σεζόν 2019–20, έχοντας κατά μέσο όρο 8,6 πόντους, 1,8 ασίστ και 4 ριμπάουντ. Τη σεζόν 2020–21, έπαιξε 28 αγώνες και είχε 10 πόντους, 2,3 ασίστ και 6 ριμπάουντ μέσο όρο. Στις 10 Ιουνίου κατέκτησε για πρώτη φορά την VTB Λίγκα, αφού η ΤΣΣΚΑ Μόσχας κέρδισε στη σειρά των τελικών την Ούνικς Καζάν με 3-0.

Σταμάτησε να αγωνίζεται με την ομάδα μετά την στρατιωτική εισβολή της Ρωσίας στην Ουκρανία τον Φεβρουάριο του 2022.

### Αρμάνι Μιλάνο

Στις 2 Σεπτεμβρίου 2022, ανακοινώθηκε από την Αρμάνι Μιλάνο μέχρι το 2024. Στις 23 Ιουνίου 2023, κατέκτησε για πρώτη φορά το Πρωτάθλημα Ιταλίας, νικώντας την Βίρτους Μπολόνια με 4-3 στη σειρά των τελικών.

Εθνική ομάδα
------------

Το 2014, έπαιξε τον πρώτο αγώνα του στην Εθνική Γερμανίας, όταν έπαιξε στους προκριματικούς γύρους για το Ευρωπαϊκό Πρωτάθλημα του 2015. Έπαιξε το πρώτο του παιχνίδι με τη Γερμανία σε φιλικό αγώνα, στον οποίο η ομάδα του έχασε από την Ιταλία, με 91–59. Τελικά, εκπροσώπησε τη Γερμανία στο Ευρωπαϊκό Πρωτάθλημα του 2015.

### Θερινοί Ολυμπιακοί Αγώνες 2020

Ο Βόιτμαν βοήθησε τη Γερμανία να προκριθεί στους Θερινούς Ολυμπιακούς Αγώνες του 2020. Πέτυχε 13 πόντους για την εθνική του ομάδα επί της Ρωσίας, οδηγώντας τη Γερμανία σε νίκη με 69–67.  

Στο Τόκιο το 2021, η εθνική ομάδα καλαθοσφαίρισης της Γερμανίας κατάφερε να φτάσει στα προημιτελικά, κάτι που είχε συμβεί μόλις το 1984 και το 1992. Ήταν ο ηγέτης στα ριμπάουντ επί της Ιταλίας, στο πρώτο του παιχνίδι στη διοργάνωση. Ο Βόιτμαν ήταν ο πρώτος σκόρερ και ο κορυφαίος παίκτης της Γερμανίας απέναντι στη Νιγηρία, καταγράφοντας 19 πόντους, με 7 ριμπάουντ και μία ασίστ για μία απόδοση 21 βαθμών στη νίκη της Γερμανίας με 92–99. Πήρε 13 ριμπάουντ στην ήττα της Γερμανίας από την Αυστραλία, στο τρίτο και τελευταίο παιχνίδι της φάσης των ομίλων.

Ο Βόιτμαν έπαιξε θετικά στο τουρνουά μπάσκετ των Θερινών Ολυμπιακών Αγώνων 2020. Είχε κατά μέσο όρο 8 ριμπάουντ, όντας ο πέμπτος ηγέτης στα ριμπάουντ της διοργάνωσης. Ευστοχούσε με 35,7 % στα τρίποντα. Μέχρι το τέλος του τουρνουά, κατατάχθηκε μεταξύ των παικτών που «θα έπρεπε να είναι στα ραντάρ του ΝΒΑ» 

### Ευρωμπάσκετ 2022

Τον Σεπτέμβριο του 2022, συμμετείχε με την εθνική Γερμανίας στο Ευρωμπάσκετ 2022. Η Γερμανία κατέκτησε το χάλκινο μετάλλιο, αφού νίκησε στον μικρό τελικό στο Βερολίνο την Πολωνία με 82-69. Ο Βόιτμαν στο παιχνίδι αυτό βοήθησε την ομάδα του έχοντας 14 πόντους, 9 ριμπάουντ και 6 ασίστ και αναδείχτηκε MVP του μικρού τελικού.

### Παγκόσμιο Κύπελλο 2023

Ήταν παρών στο Παγκόσμιο Κύπελλο 2023, στο οποίο η Γερμανία κατέκτησε το χρυσό μετάλλιο, νικώντας στον τελικό την Σερβία ενώ ολοκλήρωσε και όλο το τουρνουά αήττητη. Ο ίδιος στον τελικό μέτρησε 12 πόντους με 8 ριμπάουντ και 3 ασίστ, όντας καθοριστικός στην έκβαση του αγώνα.

Τίτλοι-Διακρίσεις
-----------------

### Συλλογικοί

#### Σκαϊλάινερς

* FIBA Europe Cup: (2016)

#### ΤΣΣΚΑ Μόσχας

* VTB Λίγκα: (2021)

#### Αρμάνι Μιλάνο

* Πρωτάθλημα Ιταλίας: (2023)

### Ατομικά βραβεία

* 2x Γερμανικό All-Star Game: (2015, 2016)
* Δεύτερη Ομάδα του Πρωταθλήματος Γερμανίας: (2016)
* Πιο βελτιωμένος παίκτης του Πρωταθλήματος Γερμανίας: (2015)
* Καλύτερος νέος Γερμανός παίκτης του Πρωταθλήματος Γερμανίας: (2015)

Παραπομπές
----------

1. ↑  VOIGTMANN, JOHANNES CENTER HEIGHT: 2.14.
2. ↑  «NBBL / JBBL - Spieler-Statistik - Johannes Voigtmann - Science City Jena». *statistik.beko-bbl.de*. Αρχειοθετήθηκε από το πρωτότυπο στις 24 Δεκεμβρίου 2016. Ανακτήθηκε στις 24 Δεκεμβρίου 2016.
3. ↑  «Fraport Skyliners tab young big man Johannes Voigtmann». Sportando.com. 28 Ιουνίου 2012. Ανακτήθηκε στις 20 Μαρτίου 2015.
4. ↑  «Johannes Voigtmann extends with Fraport Skyliners Frankfurt». Sportando.com. 30 Μαΐου 2014. Ανακτήθηκε στις 20 Μαρτίου 2015.
5. ↑  «Frankfurts Doppeltürme Barthel und Voigtmann kongenial». MOZ.de. 13 Ιανουαρίου 2015. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 20 Μαρτίου 2015.
6. ↑  «Fraport Skyliners win FIBA Europe Cup». *Latestbasketballnews*. Αρχειοθετήθηκε από το πρωτότυπο στις 8 Ιουλίου 2021. Ανακτήθηκε στις 8 Ιουλίου 2021.
7. ↑  «Johannes Voigtmann, primer refuerzo del Laboral Kutxa para el nuevo curso» (στα Ισπανικά). ACB.com. 23 Ιουνίου 2016. Αρχειοθετήθηκε από το πρωτότυπο στις 25 Ιουνίου 2016. Ανακτήθηκε στις 23 Ιουνίου 2016.
8. ↑  «Bargnani, Shengelia team up to lead Baskonia over Efes». Euroleague.net. 14 October 2016.. Ανακτήθηκε στις 1 April 2017.
9. 1 2 3  «Johannes Voigtmann International Stats». Sports Reference. Αρχειοθετήθηκε από το πρωτότυπο στις 8 Ιουλίου 2021. Ανακτήθηκε στις 8 Ιουλίου 2021.
10. ↑  «CSKA lands shooting big Voigtmann». EuroLeague. Αρχειοθετήθηκε από το πρωτότυπο στις 8 Ιουλίου 2021. Ανακτήθηκε στις 8 Ιουλίου 2021.
11. ↑  «Johannes Voigtmann C #7». RealGM. Αρχειοθετήθηκε από το πρωτότυπο στις 9 Ιουλίου 2021. Ανακτήθηκε στις 9 Ιουλίου 2021.
12. ↑  «ΤΣΣΚΑ - Ούνικς 89-81: Κατέκτησε την VTB League με 'σκούπα' η ομάδα του Ιτούδη». *www.sport24.gr*. Ανακτήθηκε στις 11 Ιουνίου 2021.
13. ↑  «Επίσημο: Αποχώρησαν τέσσερις παίκτες από την ΤΣΣΚΑ λόγω της εισβολής της Ρωσίας στην Ουκρανία». *Eurohoops*. 27 Φεβρουαρίου 2022. Ανακτήθηκε στις 9 Ιουλίου 2022.
14. ↑  «Φόιγκμταν για ΤΣΣΚΑ: "Έχω συμβόλαιο αλλά θέλω λυθεί γρήγορα"». *Eurohoops*. 5 Μαρτίου 2022. Ανακτήθηκε στις 12 Σεπτεμβρίου 2022.
15. ↑  «Αρμάνι: Ανακοίνωσε τον Γιοχάνες Φόιγκτμαν (pic)». *Eurohoops*. 2 Σεπτεμβρίου 2022. Ανακτήθηκε στις 12 Σεπτεμβρίου 2022.
16. ↑  «Αρμάνι: Αφεντικό στην Ιταλία, νικώντας στο Game 7 τη Βίρτους για το back-to-back! (videos)». *Eurohoops*. 23 Ιουνίου 2023. Ανακτήθηκε στις 23 Ιουνίου 2023.
17. ↑  Sb-vision.de
18. ↑  «Career High». Deutscher Basketball Bund. Αρχειοθετήθηκε από το πρωτότυπο στις 9 Ιουλίου 2021. Ανακτήθηκε στις 9 Ιουλίου 2021.
19. ↑  «2015 EuroBasket - Germany». EuroBasket. Αρχειοθετήθηκε από το πρωτότυπο στις 8 Ιουλίου 2021. Ανακτήθηκε στις 8 Ιουλίου 2021.
20. ↑  «Slovenia, Luka Doncic now two wins from Olympic berth after defeating Poland». ESPN. Αρχειοθετήθηκε από το πρωτότυπο στις 8 Ιουλίου 2021. Ανακτήθηκε στις 8 Ιουλίου 2021.
21. ↑  «3 in 1: Germany win the group, advance to Semi-Finals». FIBA. Ανακτήθηκε στις 8 Ιουλίου 2021.
22. ↑  «Germany, Croatia set up semis matchup after Split OQT wins». Spin Ph. Αρχειοθετήθηκε από το πρωτότυπο στις 8 Ιουλίου 2021. Ανακτήθηκε στις 8 Ιουλίου 2021.
23. ↑  «Germany vs. Italy». FIBA. Αρχειοθετήθηκε από το πρωτότυπο στις 22 Αυγούστου 2021. Ανακτήθηκε στις 22 Αυγούστου 2021.
24. ↑  «Nigeria vs. Germany». FIBA. Αρχειοθετήθηκε από το πρωτότυπο στις 22 Αυγούστου 2021. Ανακτήθηκε στις 22 Αυγούστου 2021.
25. ↑  «Australia vs. Germany». FIBA. Αρχειοθετήθηκε από το πρωτότυπο στις 22 Αυγούστου 2021. Ανακτήθηκε στις 22 Αυγούστου 2021.
26. ↑  Urbina, Frank. «Five players from the Olympics who should be on NBA radars». Yahoo Sports. Αρχειοθετήθηκε από το πρωτότυπο στις 8 Αυγούστου 2021. Ανακτήθηκε στις 8 Αυγούστου 2021.
27. ↑  «Mercato NBA: cinque giocatori finiti sotto attenzione dopo le partite della Olimpiadi». Sky Sport. Αρχειοθετήθηκε από το πρωτότυπο στις 8 Αυγούστου 2021. Ανακτήθηκε στις 8 Αυγούστου 2021.
28. ↑  «Γερμανία - Πολωνία 82-69: Και στο τέλος νικάνε οι Γερμανοί (vid) | Gazzetta». *www.gazzetta.gr*. Ανακτήθηκε στις 18 Σεπτεμβρίου 2022.
29. ↑  «Η Γερμανία στην κορυφή του κόσμου, 83-77 την Σερβία! (videos)». *Eurohoops*. 10 Σεπτεμβρίου 2023. Ανακτήθηκε στις 10 Σεπτεμβρίου 2023.
30. ↑  «MundoBasket 2023, Γερμανία - Σερβία 83-77: Über alles και στο μπάσκετ | Gazzetta». *www.gazzetta.gr*. Ανακτήθηκε στις 10 Σεπτεμβρίου 2023.

Εξωτερικοί σύνδεσμοι
--------------------

* Ο Γιοχάνες Βόιτμαν στο acb.com (στα ισπανικά)
* Ο Γιοχάνες Βόιτμαν στο euroleague.net
* Ο Γιοχάνες Βόιτμαν στο eurobasket.com
* Ο Γιοχάνες Βόιτμαν στο fiba.com
* Ο Γιοχάνες Βόιτμαν στο fibaeurope.com
* Γιοχάνες Βόιτμαν, επίσημος λογαριασμός στο Facebook.